KOMISSION ASETUS (EY) N:o 1211/95, annettu 30 päivänä toukokuuta 1995, sianliha-alan poikkeuksellisista markkinatukitoimenpiteistä Saksassa annetun asetuksen (EY) N:o 3146/94 muuttamisesta viidennen kerran



Virallinen lehti nro L 120 , 31/05/1995 s. 0003 - 0004



KOMISSION ASETUS (EY) N:o 1211/95, annettu 30 päivänä toukokuuta 1995, sianliha-alan poikkeuksellisista markkinatukitoimenpiteistä Saksassa annetun asetuksen (EY) N:o 3146/94 muuttamisesta viidennen kerran EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sianliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2759/75 (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla ja asetuksella (EY) N:o 3290/94 (2), ja erityisesti sen 20 artiklan, sekä katsoo, että koska tietyillä Saksan tuotantoalueilla on esiintynyt klassista sikaruttoa, komission asetuksella (EY) N:o 3146/94 (3), sellaisena kuin se on viimeksi muutettuna asetuksella (EY) N:o 1103/95 (4), on vahvistettu kyseistä jäsenvaltiota koskevat sianliha-alan poikkeukselliset markkinatukitoimenpiteet, hallinnollisen selkeyden vuoksi on tarpeen täsmentää tuottajille myönnetyn tuen rahoitustapa kustannusten jakamisen varmistamiseksi kyseisen jäsenvaltion ja yhteisön kesken, terveystilanteessa tapahtuneen edistyksen vuoksi poikkeuksellisten markkinatukitoimenpiteiden soveltaminen Baijerin osavaltiossa (Land) olisi lopetettava, eläinlääkinnällisten ja kaupallisten rajoitusten jatkuessa Ala-Saksin alueelle toimitetut hylätyt emakot on tarpeen liittää asetuksessa (EY) N:o 3146/94 säädettyyn tukijärjestelmään; tätä toimenpidettä olisi sovellettava heti, jotta vältyttäisiin kyseisille tuottajille aiheutuvilta taloudellisilta tappioilta, ja tässä asetuksessa säädetyt toimenpiteet ovat sianlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 3146/94 seuraavasti: 1. Muutetaan 1 artikla seuraavasti: a) korvataan 4 kohta seuraavasti: "4. Tuki, joka myönnetään liitteessä I vahvistetun eläinten kokonaismäärän rajoissa ja koskee 70 prosenttia päivittäin toimitetuista elävistä eläimistä, rahoitetaan yhteisön budjetista. Jäljelle jääviä eläimiä koskevasta tuesta vastaa Saksa." b) poistetaan 5 ja 6 kohta. 2. Korvataan 2 artiklan ilmaus "liitteessä" ilmauksella "liitteessä II". 3. Korvataan liite tämän asetuksen liitteellä II. 4. Lisätään liite I. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä toukokuuta 1995. Komission puolesta Franz FISCHLER Komission jäsen (1) EYVL N:o L 282, 1.11.1975, s. 1 (2) EYVL N:o L 349, 31.12.1994, s. 105 (3) EYVL N:o L 332, 22.12.1994, s. 23 (4) EYVL N:o L 110, 17.5.1995, s. 13 LIITE I "LIITE I >TAULUKON PAIKKA> LIITE II "LIITE II 1. Ala-Saksin osavaltiossa (Land) suojavyöhykkeet seuraavilla hallinnollisilla alueilla: VECHTA CLOPPENBURG EMSLAND OLDENBURG 2. Mecklenburg-Etu-Pommerin osavaltiossa (Land) suojavyöhykkeet seuraavilla hallinnollisilla alueilla: BAD DOBERAN GÜSTROW ITÄINEN ETU-POMMERI POHJOINEN ETU-POMMERI DEMMIN MÜRITZ PARCHIM."